Решение на Общия съд (пети състав) от 12 юли 2019 г. — mobile.de/EUIPO — дружество с ограничена отговорност „Резон“ (mobile.ro)
(Дело T‑412/18)
„Марка на Европейския съюз — Производство за обявяване на недействителност — Фигуративна марка на Европейския съюз „mobile.ro“ — По-ранна национална фигуративна марка „mobile“ — Реално използване на по-ранната марка — Член 18 от Регламент (ЕС) 2017/1001 — Относително основание за отказ — Вероятност от объркване — Член 8, параграф 1, буква б) от Регламент 2017/1001“
1.      Марка на Европейския съюз — Отказ, отмяна и недействителност — Разглеждане на искането — Доказване на използването на по-ранната марка — Използване на марката под форма, която се различава по елементи, които не променят отличителния характер на марката — Предмет и обхват на член 18, параграф 1, втора алинея, буква а) от Регламент 2017/1001
(член 18, параграф 1, втора алинея, буква а) и член 64, параграф 2 от Регламент 2017/1001 на Европейския парламент и на Съвета)
(вж. т. 25 и 26)
2.      Mарка на Европейския съюз — Отказ, отмяна и недействителност — Разглеждане на искането — Доказване на използването на по-ранната марка — Използване на марката под форма, която се различава по елементи, които не променят отличителния характер на марката — Фигуративна марка „mobile“
(член 18, параграф 1, втора алинея, буква а) и член 64, параграфи 2 и 3 от Регламент 2017/1001 на Европейския парламент и на Съвета)
(вж. т. 29, 34, 36, 37 и 55)
3.      Mарка на Европейския съюз — Отказ, отмяна и недействителност — Разглеждане на искането — Доказване на използването на по-ранната марка — Реално използване — Понятие — Критерии за преценка
(член 18, параграф 1, втора алинея, буква а) и член 64, параграф 2 от Регламент 2017/1001 на Европейския парламент и на Съвета; член 1, правило 22, параграф 3 и правило 40, параграф 6 от Регламент № 2868/95 на Комисията)
(вж. т. 40 и 41)
4.      Mарка на Европейския съюз — Отказ, отмяна и недействителност — Относителни основания за недействителност — Наличие на по-ранна идентична или сходна марка, регистрирана за идентични или сходни стоки или услуги — Вероятност от объркване с по-ранната марка — Фигуративни марки „mobile.ro“ и „mobile“
(член 8, параграф 1, буква б) и член 60, параграф 1, буква а) от Регламент 2017/1001 на Европейския парламент и на Съвета)
(вж. т. 57—62)
Предмет
Жалба срещу решението на първи апелативен състав на EUIPO от 29 март 2018 г. (преписка R 111/2015‑1), постановено в производството за обявяване на недействителност със страни дружество с ограничена отговорност „Резон“ и mobile.de
Диспозитив
1)
Отхвърля жалбата.
2)
mobile.de GmbH понася, наред с направените от него съдебни разноски, и тези на Службата на Европейския съюз за интелектуална собственост (EUIPO) и на дружество с ограничена отговорност „Резон“.